ทำงานร่วมกันใน Word

Word ช่วยให้คุณทำงานร่วมกัน

ไม่ว่าคุณจะมีโครงการของโรงเรียน การเสนอขาย หรือจดหมายข่าวสำหรับคลับ คุณก็แชร์โหลดงานใน Word ได้โดยทำงานเอกสารร่วมกับผู้อื่น สำหรับแนวทางปฏิบัติในการใช้ฟีเจอร์การทำงานร่วมกัน ให้ดูข้อความ ลองทำดู ที่เป็นสีแดงตลอดทั้งเอกสารนี้

ที่เก็บข้อมูลบน Cloud ใน OneDrive

การทำงานร่วมกันเกิดขึ้นทางออนไลน์ ดังนั้นขั้นตอนแรกคือการบันทึกเอกสารของคุณใน OneDrive

เมื่อคุณบันทึกเอกสารนี้ใน OneDrive คุณจะสามารถเปิดจากที่ใดก็ได้ เช่น บนคอมพิวเตอร์ บนแท็บเล็ต หรือบนโทรศัพท์ การเปลี่ยนแปลงที่คุณทำจะถูกบันทึกโดยอัตโนมัติ

ลองทำดู: เลือก ไฟล์ > บันทึกเป็น เลือกตำแหน่งที่ตั้ง OneDrive แล้วตั้งชื่อเอกสารนี้

เคล็ดลับ: เมื่อลงชื่อเข้าใช้ Office คุณจะลงชื่อเข้าใช้ OneDrive ของคุณโดยอัตโนมัติ (เรียนรู้เพิ่มเติม)

แชร์เอกสารของคุณ

เมื่อเอกสารนี้อยู่ใน OneDrive แล้ว คุณสามารถแชร์ได้ โดยคนที่คุณแชร์ด้วยจะไม่ต้องใช้ Word เปิดดูด้วยซ้ำ (จะอธิบายเพิ่มเติมในภายหลัง)

ลองทำดู: เลือก แชร์ ใกล้กับด้านบนหน้าต่าง (แป้นพิมพ์ลัด: กด Alt ตามด้วย Z และ S) ส่งลิงก์โดยพิมพ์ที่อยู่อีเมลของบุคคลหนึ่งหรือคัดลอกแล้ววางลิงก์ คุณเลือกได้ว่าจะอนุญาตให้แก้ไขหรือไม่

เคล็ดลับ: หากคิดไม่ออกว่าจะแชร์ให้ใคร ลองส่งลิงค์ถึงตัวคุณเองเพื่อดูว่าได้ผลอย่างไร

แก้ไขในเวลาเดียวกัน

เมื่อผู้รับเปิดลิงก์ของคุณ เอกสารจะเปิดขึ้นในเว็บเบราว์เซอร์ใน Word Online ดังนั้นผู้รับจึงแก้ไขเอกสารได้แม้จะไม่ได้ติดตั้ง Word

ผู้ที่ต้องการทำงานในแอป Word (Windows, Mac, iOS หรือ Android) สามารถเลือก เปิดใน Word ใกล้กับด้านบนหน้าต่างของ Word Online แล้วแก้ไขต่อไปในแอป Word

ลองทำดู: เมื่อมีคนทำงานในเอกสารกับคุณ คุณจะเห็นการแก้ไขของอีกฝ่ายทั้งหมด เราเรียกสิ่งนี้ว่าการเขียนร่วม หรือการทำงานร่วมกันแบบเรียลไทม์

เคล็ดลับ: หากคุณส่งลิงก์เอกสารถึงตัวคุณเอง คุณสามารถจำลองการเขียนร่วมได้โดยแก้ไขเอกสารที่นี่ใน Word และใน Word Online

ทุกคนที่ใช้ Word Online หรือ Word เป็นส่วนหนึ่งของการสมัครใช้งาน Office 365 จะเห็นการเปลี่ยนแปลงที่เกิดขึ้น และการเปลี่ยนแปลงจะถูกบันทึกโดยอัตโนมัติด้วย การบันทึกอัตโนมัติ หากคนที่คุณกำลังแชร์ด้วยกำลังแก้ไขใน Word เวอร์ชันที่เก่ากว่า หรือหากไม่ใช่สมาชิก Office 365 พวกเขาจะต้องบันทึกเอกสารเป็นระยะเพื่อซิงค์การเปลี่ยนแปลงกับเอกสารของคุณ

เคล็ดลับ: หากคุณไม่เห็นการเปลี่ยนแปลงโดยอัตโนมัติ โปรดตรวจสอบให้แน่ใจว่าได้เปิดสวิตช์การบันทึกอัตโนมัติแล้ว

เริ่มการสนทนาด้วยข้อคิดเห็น

เมื่อคุณต้องการที่จะให้คำติชมหรือตั้งคำถาม ให้ใช้ข้อคิดเห็นเพื่อเริ่มการสนทนาที่เชื่อมต่อกับส่วนของเอกสารที่คุณกำลังพูดถึง การตอบกลับข้อคิดเห็นช่วยให้คุณสนทนาได้ แม้ว่าคุณจะไม่ได้อยู่ในเอกสารในเวลาเดียวกับเพื่อนร่วมงานก็ตาม

ลองทำดู: ในแท็บ รีวิว ตรวจสอบให้แน่ใจว่าได้มีการเลือก มาร์กอัปอย่างง่าย หรือ มาร์กอัปทั้งหมด เพื่อให้คุณเห็นข้อคิดเห็นในหน้านี้ได้ จากนั้นคลิกในข้อคิดเห็นแล้วตอบกลับ

@กล่าวถึง บางคนในข้อคิดเห็น

เมื่อเอกสารของคุณจัดเก็บใน OneDrive for Business คุณสามารถเรียกให้คนมาดูจุดๆ หนึ่งในเอกสารของคุณโดยพิมพ์สัญลักษณ์ @ ตามด้วยชื่อของคนนั้นเมื่อคุณแสดงข้อคิดเห็น บุคคลดังกล่าวจะได้รับอีเมลแจ้งให้ทราบว่าคุณพูดถึงเขา พร้อมลิงก์ไปยังข้อคิดเห็นในเอกสาร

ลองทำดู: แสดงข้อคิดเห็นใหม่และ @กล่าวถึง ตัวคุณเอง (โปรดจำไว้ว่าจะใช้งานได้เฉพาะเมื่อเอกสารอยู่ใน OneDrive for Business และเมื่อคุณลงชื่อเข้าใช้ Outlook บนคอมพิวเตอร์ของคุณเท่านั้น)

ติดตามการเปลี่ยนแปลง

หากต้องการควบคุมการแก้ไข ให้ใช้ติดตามการเปลี่ยนแปลงเพื่อทำเครื่องหมายการเพิ่ม การลบ และการเปลี่ยนแปลงการจัดรูปแบบ เมื่อปิดติดตามการเปลี่ยนแปลง Word จะหยุดทำเครื่องหมายการเปลี่ยนแปลง แต่เครื่องหมายที่ทำในขณะที่เปิดติดตามการเปลี่ยนแปลงจะยังคงอยู่ในเอกสาร

ด้วยการเปลี่ยนแปลงที่ทำเครื่องหมายไว้ในเอกสาร คุณสามารถเลือกยอมรับและปฏิเสธการเปลี่ยนแปลงแต่ละรายการได้ ซึ่งจะเป็นการลบมาร์กอัปและทำให้การเปลี่ยนแปลงเป็นแบบถาวร

ลองทำดู: ไปที่แท็บ รีวิว แล้วใช้ปุ่ม ก่อนหน้า กับ ถัดไป เพื่อย้ายจากการเปลี่ยนแปลงหนึ่งไปสู่อันถัดไป เลิกทำการเปลี่ยนแปลงด้วยปุ่ม ปฏิเสธ หรือทำให้การเปลี่ยนแปลงเป็นแบบถาวรด้วยปุ่ม ยอมรับ

เรียนรู้เพิ่มเติม

หากต้องการเรียนรู้เพิ่มเติมเกี่ยวกับวิธีที่ Office 365 รวบรวมเครื่องมือที่ดีที่สุดสำหรับคุณและทีมในการทำงานร่วมกัน โปรดเยี่ยมชม หน้าการฝึกอบรมสถานที่ทำงานยุคใหม่

แจ้งให้เราทราบว่าคุณคิดอย่างไร

เราอยากได้ยินคุณเล่าประสบการณ์ที่มีต่อฟีเจอร์การทำงานร่วมกันใน Word โปรดไปที่ ไฟล์ > คำติชม แล้วส่งยิ้ม ส่งหน้าบึ้ง หรือส่งข้อเสนอแนะของคุณ เพื่อให้เราจัดหาเนื้อหาที่เป็นประโยชน์และช่วยเหลือได้อย่างแท้จริง ขอบคุณ!